OpenLLM-France/wikimedia huggingface dataset:
# Hickman (Kentucky)

Hickman és una població dels Estats Units a l'estat de Kentucky. Segons el cens del 2000 tenia 2.560 habitants.

## Demografia

Segons el cens del 2000, Hickman tenia 2.560 habitants, 1.015 habitatges, i 665 famílies. La densitat de població era de 277,6 habitants/km².
Dels 1.015 habitatges en un 28,2% hi vivien nens de menys de 18 anys, en un 39,8% hi vivien parelles casades, en un 22,4% dones solteres, i en un 34,4% no eren unitats familiars. En el 32,1% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,94.
Per edats la població es repartia de la següent manera: un 24,9% tenia menys de 18 anys, un 10,9% entre 18 i 24, un 26,8% entre 25 i 44, un 23% de 45 a 60 i un 14,4% 65 anys o més.
L'edat mediana era de 36 anys. Per cada 100 dones de 18 o més anys hi havia 90,2 homes.
La renda mediana per habitatge era de 21.655 $ i la renda mediana per família de 27.384 $. Els homes tenien una renda mediana de 25.625 $ mentre que les dones 18.264 $. La renda per capita de la població era d'11.573 $. Entorn del 24,8% de les famílies i el 27,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Hickman». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Hickman». American Fact Finder. Oficina del Cens dels Estats Units, 12-01-2010.
# Himantura pacifica

Himantura pacifica és una espècie de peix pertanyent a la família dels dasiàtids.

## Descripció

* Pot arribar a fer 150 cm de llargària màxima.
* Espina verinosa a la cua.

## Reproducció

És ovovivípar.

## Hàbitat

És un peix marí, demersal i de clima tropical, el qual viu en aigües poc fondes i de fons tous.

## Distribució geogràfica

Es troba al Pacífic oriental: Costa Rica i les illes Galápagos.

## Observacions

És verinós per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ McEachran, J.D., 1995. Dasyatidae. Rayas-látigo. p. 752-755. A: W. Fischer, F. Krupp, W. Schneider, C. Sommer, K.E. Carpenter i V. Niem (eds.) Guía FAO para Identificación de Especies para los Fines de la Pesca. Pacífico Centro-Oriental. 3 Vols. FAO, Roma.
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ McEachran, J.D., 1995. Dasyatidae. Rayas-látigo. p. 752-755.

## Bibliografia

* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Michael, S.W., 1993. Reef sharks and rays of the world. A guide to their identification, behavior, and ecology. Sea Challengers, Monterey, Califòrnia, Estats Units. 107 p.
* Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Himantura pareh

Himantura pareh és una espècie de peix pertanyent a la família dels dasiàtids.

## Reproducció

És ovovivípar.

## Hàbitat

És un peix marí, demersal i de clima tropical.

## Distribució geogràfica

Es troba al Pacífic occidental central: Indonèsia.

## Observacions

És inofensiu per als humans.

## Referències

* ↑ Müller J. & Henle F. G. J., 1837. Ueber die Gattungen der Plagiostomen. Arch. Naturgeschichte v. 3. 394-401, 434 (Nachträliche Bemerkung).
* ↑ Bleeker, P., 1852. Bijdrage tot de kennis der Plagiostomen van den Indischen Archipel. Verhandelingen van het Bataviaasch Genootschap van Kunsten en Wettenschappen v. 24 (art. 12): 1-92, Pls. 1-4.
* ↑ Catalogue of Life (anglès)
* ↑ The Taxonomicon (anglès)
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* 1 2 3 FishBase (anglès)

## Bibliografia

* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.

## Enllaços externs

* AQUATAB
* Encyclopedia of Life (anglès)
# Hesperoperla pacifica

Hesperoperla pacifica és una espècie d'insecte plecòpter pertanyent a la família dels pèrlids.

## Descripció

* Els mascles adults fan 25 mm de llargària i les femelles 37.

## Reproducció

Els adults emergeixen en un període de dues setmanes des de finals del juny fins a principis del juliol. Té una esperança de vida de 3 anys.

## Alimentació

És carnívor i es nodreix principalment de nimfes d'efímeres i larves de quironòmids i tricòpters.

## Hàbitat

Les nimfes viuen sota les pedres o roques dels trams fluvials on el corrent és més ràpid.

## Distribució geogràfica

Es troba a Nord-amèrica: el Canadà (Alberta, la Colúmbia Britànica i Saskatchewan) i els Estats Units (Alaska, Arizona, Califòrnia, Colorado, Idaho, Montana, Nou Mèxic, Nevada, Oregon, Dakota del Sud, Utah, Washington i Wyoming).

## Estat de conservació

No es troba en perill d'extinció però és molt sensible a la contaminació.

## Referències

* ↑ Banks, 1938. Psyche 45(2-3):136.
* ↑ uBio (anglès)
* ↑ Banks, 1900 (1899). Trans.Amer.Ent.Soc. 26(3):242.
* 1 2 3 Catalogue of Life (anglès)
* ↑ The Taxonomicon (anglès)
* 1 2 3 4 5 University of Alberta E.H. Strickland Entomological Museum (anglès)
* ↑ Aquatic Invertebrates of Alberta Arxivat 2012-09-11 a Wayback Machine. (anglès)
* ↑ Saskatchewan Stoneflies Arxivat 2011-10-13 a Wayback Machine. (anglès)
* ↑ Stoneflies of Arizona (anglès)
* ↑ Records of Stoneflies (Plecoptera) from Nevada (anglès)
* ↑ Stoneflies of South Dakota (anglès)
* ↑ GBIF (anglès)
* ↑ Global Species Arxivat 2016-03-03 a Wayback Machine. (anglès)
* ↑ Perlidae Species Listing (anglès)
* ↑ Flyfishing Entomology - North American Stoneflies (anglès)
* ↑ Plecoptera Species File (Version 1.1/4.0) (anglès)
* ↑ NatureServe (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Baumann & Stark, 2010. Illiesia 6(23):300.
* Banks, 1938. Psyche 45(2-3):136.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:336, 337.
* Needham & Claassen, 1925. The Thomas Say Foundation II:187.
* Sandberg, 2009. Illiesia 5(13):146-155.
* Stark & Green, 2011. Illiesia 7(17):162.
* Zwick, P., 1973. Das Tierreich 94:275.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 4 novembre 2011].

## Enllaços externs

* BugGuide (anglès)
* Flickr (anglès)
# Hipovolèmia

La hipovolèmia és un estat de disminució del volum sanguini; més específicament, disminució del volum de plasma sanguini. És, per tant, el component intravascular de la contracció del volum (o pèrdua de volum de sang) a causa, principalment, de sagnat o deshidratació.
La hipovolemia es caracteritza per l'esgotament de sodi i, per tant, es diferencia de la deshidratació (encara que sovint es solapa) on hi ha una pèrdua excessiva d'aigua corporal.

## Causes

Les causes comunes d'hipovolèmia són:
* Pèrdua de sang (sagnat extern o intern o donació de sang)
* Pèrdua de plasma (cremades greus i lesions de descàrrega de fluids)
* Pèrdua de sodi corporal i consegüent aigua intravascular; per exemple: diarrea o vòmits.
La suor excessiva no sol ser una causa de hipovolèmia greu, ja que el cos elimina significativament més aigua que el sodi.

## Referències

* ↑ «Hypovolemia definition - MedicineNet - Health and Medical Information Produced by Doctors». Medterms.com, 19-03-2012. Arxivat de l'original el 2014-01-23. [Consulta: 1r novembre 2015].
* ↑ «Hypovolemia | definition of hypovolemia by Medical dictionary». Medical-dictionary.thefreedictionary.com. [Consulta: 1r novembre 2015].
* ↑ «Dehydration definition - MedicineNet - Health and Medical Information Produced by Doctors». Medterms.com, 30-10-2013. Arxivat de l'original el 2013-11-06. [Consulta: 1r novembre 2015].
* ↑ Sircar, S. Principles of Medical Physiology. Thieme Medical Pub. ISBN 9781588905727
* ↑ «[Incidents of blood donation]» (en francès). Transfus Clin Biol, 12, 2, 01-06-2005, pàg. 153–9. DOI: 10.1016/j.tracli.2005.04.003. PMID: 15894504.
* ↑ «Burn Shock / House Staff Manual». Total Burn Care. [Consulta: 1r novembre 2015].
* ↑ «Resuscitation in Hypovolaemic Shock. Information page | Patient». Patient.info. [Consulta: 1r novembre 2015].
* ↑ «Saladin 5e Extended Outline : Chapter 24 : Water, Electrolyte, and Acid–Base Balance». Highered.mcgraw-hill.com. [Consulta: 1r novembre 2015].
# Holma

Holma bispicata és una espècie d'aranya araneomorfa de la subfamília Erigoninae, dins de la família Linyphiidae. És l'únic membre del gènere monotípic Holma.
Fou descrit per primera vegada per G. H. Locket l'any 1974,

## Distribució

És un endemisme d'Angola.

## Referències

* ↑ Platnick, 2011: The world spider catalog 12.0 (American Museum of Natural History).
* ↑ Locket, G. H. «Notes on some African linyphiid spiders». Publicações Culturais da Companhia de Diamantes de Angola, vol. 88, 1974, pàg. 167–176.
* ↑ «Gen. Holma Locket, 1974». . Natural History Museum Bern, 2019. DOI: 10.24436/2.

## Enllaços externs

* a ION (anglès)
* Nomenclator Zoologicus (anglès)
# Hirondelle Amour

Hirondelle Amour (en francès, oreneta amor) és una pintura de Joan Miró, actualment conservada al Museum of Modern Art de Nova York, amb el número d'inventari 723.1976.
L'obra és un dels quatre cartrons per a tapís que Marie Cuttoli va encarregar a l'artista català, per bé que ella mai posseí l'obra final. Es tracta d'una obra característica de la producció mironiana dels anys 30 del segle xx, on l'artista combina l'ús de l'escriptura i el treball pictòric. En aquest cas, un conjunt de formes humanes i animals representades amb colors vius envolten el lema hirondelle amour, escrit amb lletra lligada, que dona nom a l'obra. La visió del conjunt evoca un sentiment de llibertat, i es considera que Alberto Giacometti es referia a obres de Joan Miró com aquesta quan deia que
| « | Per mi, Miró és sinònim de llibertat, una cosa més aèria, més alliberada i lleugera que qualsevol cosa que mai hagués vist abans. | » |
| — Alberto Giacometti |||
Aquesta pintura és considerada per William Rubin com l'obra mestra de Miró, en tant que presenta un abast i un sentiment d'abandonament inigualables. Després d'uns anys en poder de Marie Cuttoli, l'any 1952 la peça va passar a la col·lecció d'Aimé Maeght, qui poc després la va vendre a Nelson A. Rockefeller. L'any 1976, aquest la va donar a la col·lecció del MoMA de Nova York, on encara es conserva actualment tot i que no forma part de l'exposició permanent de la institució.

## Notes

* ↑ La menció a les orenetes fou un tema recurrent en l'obra de Miró. Així doncs, a la col·lecció del MNCARS es conserva l'obra Hirondelle, del 1937, on torna a aparèixer la menció escrita a les orenetes, també en lletra lligada.

## Referències

* 1 2 3 «Hirondelle Amour». MoMa. [Consulta: 7 febrer 2016].
* ↑ «Peinture (Hirondelle) (Pintura [Golondrina)]». MNCARS. [Consulta: 7 febrer 2016].
* 1 2 Lanchner, Carolyn. Joan Miró. Nova York: Museum of Modern Art, 2008, p. 24. ISBN 978-087070-725-4 [Consulta: 7 febrer 2016].
# I'll Be Waiting

«I'll Be Waiting» és el senzill de debut de la banda californiana The Offspring. Fou publicat el 1986, però tres anys després fou inclòs en l'àlbum homònim. És l'únic senzill que inclou James Lilja com a bateria original de la banda.
D'aquesta cançó s'han editat diverses versions llançades en senzills. El primer fou l'any 1986 en disc de 7" i «Blackball» com a cara-B, de fet, aquest fou el primer llançament oficial de la banda. L'any 1994 fou rellançada aprofitant l'èxit comercial aconseguit per la banda amb l'àlbum Smash. També van editar una versió demo, llavors coneguda com a «Fire and Ice», que fou enregistrada en una demo titulada 6 Songs el 1986.
El senzill es va llançar en format de vinil de 7" amb el segell Black Label Records. Van llançar un total de 1000 còpies que van aconseguir vendre després de dos anys i mig.
Amb la sortida de James Lilja de la banda, Ron Welty el va substituir i va col·laborar amb la banda en el regravació d'ambdues cançons pel seu àlbum de debut l'any 1989.

## Referències

* ↑ «Offspring, The – 6 Songs» (en anglès). Discogs. [Consulta: 19 juny 2015].
# I'm Gonna Be (500 Miles)

"I'm Gonna Be (500 Miles)" és una cançó escrita i interpretada pel duo escocès The Proclaimers, i apareguda primer com el single del seu àlbum de l'any 1988 album Sunshine on Leith. Malgrat que no va arribar a ser número 1 ni al Regne Unit ni a Irlanda, després va esdevenir una cançó molt popular arreu del món i el 1993 va arribar a estar entre les cinc primeres cançons a Amèrica del Nord tant al Billboard Hot 100 com al Canadian Hot 100 seguint a la seva aparició en la pel·lícula Benny & Joon. L'any 2007 els Proclaimers van tornar a enregistrar la cançó amb els actors Peter Kay i Matt Lucas per al Comic Relief charity, arribant al número 1 al Regne Unit.
Aquesta cançó va ser principalment escrita per part de Craig Reid el 1987 mentre esperava fer el viatge a un concert dels Proclaimers a Aberdeen. Reid va dir que la va fer en només 45 minuts.

## Cultura popular

Aquesta cançó sovint es toca en l'escalfament dels partits l'equip de futbol nacional escocès quan es fan al Hampden Park de Glasgow, i de nou quan l'equip fa un gol. El mateix succeeix en l'equip escocès de rugby al Murrayfield Stadium encara que des de 2013 també es fa amb una versió mashup de la cançó mesclada amb el "Titanium" de David Guetta i Midnight Oil de "Beds Are Burning".
A Espanya aquesta cançó es va fer servir en uns anuncis de Retevisión.

## Referències

* ↑ Thrills, Adrian «What a Relief! It's No.1 at Last». The Daily Mail. Daily Mail and General Trust [London, England], 23-03-2007.
* ↑ DJ Schmolli mashup
* ↑ Retevision - Spot telefono a las estrellas (1998 ad)

## Enllaços externs

* I'm Gonna Be a YouTube
# I'm Not a Robot

I'm Not a Robot (hangul: 로봇이 아니야; RR: Robos-i aniya) és una sèrie de televisió de Corea del Sud protagonitzada per Yoo Seung-ho, Chae Soo-bin i Um Ki-joon. Està escrit per Kim Sun-mi i dirigit per Jung Dae-yoon. La producció de la sèrie per MBC és May Queen Pictures. Es va emetre a MBC del 6 de desembre de 2017 al 25 de gener de 2018 els dimecres i els dijous a les 21:55 (KST) durant 32 episodis.
La sèrie va ser un fracàs comercial només amb una mitjana de 3.22% en el percentatge d'audiència i va rebre les qualificacions més baixes de l'espectador en el seu temps lliure al llarg de la seva carrera.

## Sinopsi

Kim Min-kyu (Yoo Seung-ho) viu una vida aïllada a causa d'una al·lèrgia greu a altres persones. Desenvolupa erupcions extremes que es propaguen ràpidament per tot el cos quan es fa contacte amb la pell. Jo Ji-ah (Chae Soo-bin) és una dona que intenta fer-ho en la vida creant els seus propis negocis. No obstant això, després d'una trobada amb Min-kyu, ella acaba per fingir ser un robot en lloc del suposat robot Aji 3. El robot Aji 3 va ser desenvolupat per l'ex-nuvi de Ji-ah, el professor Hong Baek-kyun (Um Ki-joon) i el seu equip. El robot estava pensat per ser provat pel geni Min-kyu, però un accident va causar un mal funcionament de la bateria del robot. Quan Baek-kyun va modelar el robot després de Ji-ah, l'equip acaba de reclutar-la per ocupar el lloc d'Aji 3.

## Repartiment
### Principal

* Yoo Seung-ho com Kim Min-kyu
* Chae Soo-bin com Jo Ji-ah / Aji 3
* Um Ki-joon com Hong Baek-kyun

### Recorrent

* Park Se-wan com "Pi" Angela Jin
* Song Jae-ryong com "Hoktal" Kang Dong-won
* Kim Min-kyu com "Ssanip" Eddie Park
* Kang Ki-young com Hwang Yoo-chul
* Hwang Seung-eon com Ye Ri-el
* Son Byong-ho com Hwang Do-won
* Lee Byung-joon com Ye Sung-tae
* Lee Hae-young com Mr. Yoon
* Um Hyo-sup com metge Oh
* Kim Ha-kyun com majordom Sung
* Seo Dong-won com Jo Jin-bae
* Lee Min-ji com Sun-hye
* Yoon So-mi com Hong-ju
* Lee Han-seo com Jo Dong-hyun
* Kim Ki-doo com Miami
* Choi Dong-gu com Alps

## Referències

* ↑ «I'm Not a Robot». MBC&iMBC. [Consulta: 2 gener 2018].
* ↑ Lee, Mi-young «[단독'W' 정대윤 PD, '로봇이 아니야'로 복귀…하반기 편성]» (en coreà). Joy News 24 [Consulta: 11 octubre 2017].
* ↑ Hong, You-kyoung «Yoo Seung-ho joins cast of 'I'm Not a Robot'». Korea JoongAng Daily [Consulta: 11 octubre 2017].
* ↑ Kim, Mi-hwa «유승호X채수빈X엄기준, '로봇이 아니야' 출연 확정(공식)» (en coreà). Star News [Consulta: 11 octubre 2017].
* ↑ «'로봇이 아니야' 김하균-손병호-이병준-엄효섭, 베테랑 라인업(공식)» (en coreà). Sedaily [Consulta: 11 octubre 2017].
* ↑ Park, Jin-young «[美친시청률 '흑기사'vs'로봇' 첫방 대결, 김래원 먼저 웃었다]» (en coreà). OSEN [Consulta: 7 febrer 2018].
* ↑ Bu, Su-jeong «유승호 채수빈인데…'로봇이 아니야' 최하위 종영» (en coreà). Dailian [Consulta: 7 febrer 2018].
# Hội An

Hội An és una ciutat a la costa del Mar de la Xina Meridional a la costa central del sud del Vietnam. Es troba a la província de Quang Nam i hi viuen aproximadament 88.000 habitants. Està inscrita a la llista del Patrimoni de la Humanitat de la UNESCO des del 1999.

## Història

La ciutat tenia el port més gran en el Sud-est d'Àsia, en el segle i era conegut com a Lam AP Pho (Ciutat de Champa). Entre els segles VII i X els Champes controlaven l'estratègic "comerç de les espècies", i amb això es va produir una enorme riquesa.

## Referències

* ↑ Centre, UNESCO World Heritage. «Hoi An Ancient Town» (en anglès). [Consulta: 17 març 2021].
# Ibn as-Saghir

Ibn as-Saghir (àrab: إبن الصغير, Ibn aṣ-Ṣaḡīr) fou un historiador magrebí nascut a Tahert, autor d'una crònica dels imams rustúmides de Tahert que és el document més antic sobre els ibadites. El llibre es va escriure probablement vers el 903.

## Referències

* ↑ Enciclopèdia de l'Islam, vol. III, pag. 949
# Hôtel Biron

L'Hôtel Biron és un hôtel particulier situat a la Rue de Varenne de París. Va ser construït el 1728 per l'arquitecte Jean Aubert en un parc de tres hectàrees. Va ser comprat per Louis Antoine de Gontaut-Biron el 1753. Des del 1908 Auguste Rodin, amb altres artistes, va viure en aquest hotel. finalment, França va comprar l'edificació l'any 1911, mateix any que es va inaugurar amb el nom de Museu Rodin.

## Enllaços externs

* De l'Hôtel Biron au Musée Rodin Arxivat 2009-05-15 a Wayback Machine.. Article històric a la pàgina oficial del Museu Rodin (francès).
# Iekaterina Ivanenko

Iekaterina Aleksàndrovna Ivanenko, rus: Екатерина Александровна Иваненко, (Nejikhov, Província de Hòmiel, 20 de setembre de 1932 - Moscou, 26 de maig de 1986), va ser una treballadora de seguretat de la Central Nuclear de Txernòbil. Va morir victima dels efectes de la radiació a l'Hospital N.6 de Moscou, on va ser traslladada després de les ferides i la radiació que va rebre la nit de l'accident de la central. Va ser enterrada al Cementiri de Mítino de Moscou.

## Referències

* ↑ «Liquidadors. Ivanenko, Iekaterina» (en rus). Central Nuclear de Txernòbil. Arxivat de l'original el 23 d'abril 2020. [Consulta: 16 setembre 2020].
* ↑ Christensen, Anna «Chernobyl victims believed buried in cemetery» (en anglès). United Press, 01-07-1986 [Consulta: 16 setembre 2020].
# Higashinari

Higashinari (東成区, Higashinari-ku) és un dels 24 districtes urbans de la ciutat d'Osaka, capital de la prefectura homònima, a la regió de Kansai, Japó. Higashinari és un districte residencial de la perifèria.

## Geografia

El districte de Higashinari es troba localitzat a la zona oriental de la ciutat d'Osaka, al centre de la prefectura homònima. Els limits del districte són amb la ciutat de Higashiōsaka a l'est i els districtes de Jōtō al nord, Chūō i Tennōji a l'oest i Ikuno al sud.

### Barris

Els barris del districte són els següents:
* Ōimazato (大今里)
* Ōimazato-Nishi (大今里西)
* Ōimazato-Minami (大今里南)
* Kamiji (神路)
* Tamatsu (玉津)
* Nakamichi (中道)
* Nakamoto (中本)
* Higashi-Imazato (東今里)
* Higashi-Obase (東小橋)
* Higashi-Nakamoto (東中本)
* Fukae-Minami (深江南)
* Fukae-Kita (深江北)

## Història

L'1 d'abril de 1925, l'àrea on actualment es troba el districte va ser absorbida pel municipi d'Osaka dins de la segona expansió de la ciutat, creant-se automàticament el districte de Higashinari, amb límits diferents a l'actual. L'1 d'octubre de 1932, s'escindeix l'actual districte d'Asahi. Una dècada més tard, l'1 d'abril de 1943 s'escindeixen els actuals districtes de Jōtō i Ikuno. El 1925, Higashinari era un districte de grans proporcions que cobria la gran majoria de la zona nord-est d'Osaka. Per a l'any 1943, en canvi, s'havia convertit en un dels districtes més xicotets d'Osaka, només superat per Naniwa, a causa de les escissions que havia patit. Tot i això, la seua densitat poblacional és la quarta més gran d'Osaka, només superada per Jōtō, Nishi i Abeno.

## Transport
### Ferrocarril

* Metro d'Osaka
** Midoribashi - Fukaebashi - Imazato - Shin-Fukae

### Carretera

* Autopista Hanshin
* Nacional 308 - Nacional 479
* Carreteres prefecturals

## Referències

* ↑ https://map.yahoo.co.jp/address?ac=27115
* ↑ https://minchizu.jp/osaka/o-higashinari.html
* ↑ https://www.city.osaka.lg.jp/shimin/page/0000084678.html
* ↑ https://www.oml.city.osaka.lg.jp/index.php?page_id=1149
# Higashi-Ōmi

Higashiōmi (東近江市, Higashiōmi-shi, lit. Ōmi de l'Est) és una ciutat de la prefectura de Shiga, Japó. El 2008, la ciutat tenia una població estimada de 117.557 i la densitat de 303 habitants per km². La superfície total és de 388,58 km².
# Homer (desambiguació)

Homer és el nom dels següents personatges:
* Homer, gran poeta grec.
* Homer de Bizanci, poeta tràgic grec.
* Homer Sel·li, gramàtic grec.
* Homer Simpson, personatge d'animació.
Viccionari
# Irma Simón Calvo

Irma Simón Calvo (La Vall d'Uixó, 1949) és una política valenciana.
Ha treballat com a decoradora i és militant del PSPV-PSOE des del 1977, partit amb el qual fou escollida regidora de l'ajuntament de la Vall d'Uixó a les eleccions municipals espanyoles de 1979 i 1983.
El 1983 va substituir al Congrés dels Diputats Felip Guardiola i Sellés, elegit diputat per la província de Castelló a les eleccions generals espanyoles de 1982 i que havia dimitit per tal de poder presentar-se a les eleccions a les Corts Valencianes de 1983. Fou escollida novament diputada a les eleccions generals espanyoles de 1986 i 1989. Fou Secretària Tercera de la Mesa del Congrés dels Diputats de 1986 a 1989.

## Referències

* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.528. ISBN 9788495484802.
* ↑ Fitxa del Congrés dels Diputats, II Legislatura
* ↑ Fitxa del Congrés dels Diputats, III Legislatura